da en da da da sv en da id en et da sv da da da da en da en en da da da da en da et da da da da da da da da eo da da da da da da da da da et da da da da it en nn da da da da da da da da da da da hu da da da da da da da da da da da da da da da da da da da da da da da da da da da da da da da da da da da da da da da da da da da da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da sv da da da da da da da da da da da da da da da da da da de en da en da ko da da nb nb nb ms nb nb nb da da da es de de da da en da eu da da da da da ar hu sv da da da it
I kan blive viet borgerligt på rådhuset eller ved en kirkelig vielse
Mistet, slidt eller ødelagt kørekort
Opkrævning af restancer på daginstitutionsområdet
SKAT i forbindelse med dødsbo
Ansøg om vielse - ægteskabserklæring Ansøg om navneændring ved vielse Bestil Vielsesattest, viet i folkekirken
Internationale par skal søge om ægteskab hos Familieretshuset
Inden I kan blive viet i Danmark, skal I have en prøvelsesattest. En prøvelsesattest er dokumentation for, at I opfylder betingelserne i ægteskabsloven.
I skal enten søge om en prøvelsesattest i Familieretshuset eller hos kommunen. Hvor I skal søge afhænger af begge jeres nationaliteter eller jeres opholdsgrundlag i Danmark.
Familieretshuset behandler sagen, når en af jer:
ikke er dansk eller nordisk statsborger
ikke har tidsubegrænset opholdstilladelse i Danmark
ikke har ret til tidsubegrænset ophold i Danmark efter EU-reglerne.
Familieretshuset side om ægteskab for internationale par (nyt vindue)
Kommunen behandler sagen, når begge parter:
er danske eller nordiske statsborgere
har tidsubegrænset opholdstilladelse i Danmark
har ret til tidsubegrænset ophold i Danmark efter EU-reglerne.
Sådan bliver I gift - udfyld en ægteskabserklæring
Når I vil giftes, skal I søge om det. Det gør I ved at udfylde en ægteskabserklæring fra den kommune, som I begge eller den ene af jer bor i.
I skal bruge selvbetjeningen og søge digitalt. Hvis I ikke har mulighed for at betjene jer selv på nettet, kan I få hjælp i kommunens borgerservice eller på biblioteket.
Den ene af jer skal starte ansøgningen. Den anden part vil derefter modtage et link i Digital Post, som skal følges, hvorved denne færdiggør ægteskabserklæringen.
Kommunen modtager først ægteskabserklæringen, når I har gennemført processen.
I skal også sende ansøgningen til bopælskommunen, hvis I skal giftes i Folkekirken, et andet trossamfund eller en anden kommune. I så fald udsteder bopælskommunen en prøvelsesattest, der dokumenterer, at I opfylder betingelserne for at blive gift. Attesten er gyldig i 4 måneder, og I skal vise den til den, der skal foretage vielsen.
I skal søge hos Familieretshuset, hvis begge parter:
ikke er danske eller nordiske statsborgere
ikke har tidsubegrænset opholdstilladelse i Danmark
ikke har ret til tidsubegrænset ophold i Danmark efter EU-reglerne.
Familieretshuset side om ægteskab for internationale par (nyt vindue)
Når I også vil skifte navn
Hvis I ønsker navneændring i forbindelse med brylluppet, skal I bruge selvbetjeningsløsningen 'Navneændring på bryllupsdagen'.
I skal altså både udfylde ægteskabserklæringen og "Navneændring på bryllupsdagen".
Hvem kan gifte sig med hinanden?
De fleste, som vil giftes, opfylder betingelserne og kan let dokumentere det.
På siden 'Betingelser for ægteskab' kan I læse om ægteskabsbetingelserne, fx hvis en af jer tidligere har været gift.
I kan tage hinandens mellem- og efternavne. I skal søge om navneændringen ved at bruge selvbetjeningen "Ansøg om navneændring ved vielse".
I skal hver især udfylde en ansøgning, hvis I begge vil ændre navn
Ansøgningen om navneændring ved vielse skal sendes senest 15 dage før datoen for vielsen. I skal altså både udfylde den digitale selvbetjeningsløsning "Ansøg om navneændring ved vielse" og udfylde ægteskabserklæringen.
I kan godt ændre navn efter vielsen, men det er kun gratis senest tre måneder efter vielsen.
I får automatisk tilsendt et nyt sundhedskort - tidligere kaldet sygesikringsbevis. Offentlige myndigheder, der trækker oplysninger fra CPR, det kan være Skatteforvaltningen, får automatisk besked om jeres navneændring.
Hvordan bliver vi gift på rådhuset?
En borgerlig vielse kan foretages af borgmesteren eller en anden person, som borgmesteren har bemyndiget til det. I kan frit vælge, hvilken kommune I vil giftes i.
Vielsen foregår som regel på rådhuset, men borgmesteren kan tillade, at vielsen foregår fx i en skov eller park.
Straks efter vielsen får I udleveret vielsesattesten.
En vielse skal overværes af mindst to vidner. Sørger I ikke selv for vidner, skal kommunen gøre det.
Ønsker I at blive gift andre steder end i Brøndby?
Vælger I at blive gift andre steder end i Brøndby, men af et kommunalbestyrelsesmedlem fra Brøndby Kommune, så vær opmærksom på, at I kan blive bedt om at betale kommunalbestyrelsesmedlemmets transportudgifter.
Hvordan bliver vi gift i folkekirken?
Hvis I vil giftes i en kirke, skal I henvende jer til præsten i den kirke, hvor I vil giftes. I skal medbringe og aflevere kommunens prøvelsesattest.
I kan blive gift i en bestemt kirke, når:
en af jer er medlem af folkekirken, og kirken tilhører medlemmets sogn
en af jer er medlem af folkekirken, og denne eller I begge har en særlig tilknytning til kirken, og derfor ønsker at blive viet netop der
I har ikke automatisk ret til at blive gift i andre kirker end de to ovennævnte. I kan dog kontakte det enkelte sogn og spørge om lov til at blive viet i en tredje kirke.
Sogneportalen - sogn.dk (nyt vindue)
Der skal være mindst to vidner ved vielsen. Efter vielsen udsteder præsten en vielsesattest.
Folkekirken om bryllup og vielsesritual (nyt vindue)
En præst kan nægte at vie jer, hvis en af jer – eller I begge – er fraskilte. Hvis en præst af andre religiøse grunde ikke mener at kunne foretage en vielse, afgør biskoppen, om præsten bør fritages for at udføre vielsen.
Indmeldelse eller udmeldelse af folkekirken (nyt vindue)
Folkekirkens velsignelse af borgerligt viede eller registrerede partnere
I kan få religiøs velsignelse af en præst i folkekirken, hvis I er borgerligt viet eller har indgået registreret partnerskab,. Præsten har dog ret til at nægte at velsigne jer. Ønsker I religiøs velsignelse, skal I henvende jer til den præst, I vil have til at give velsignelsen. Bemærk, at I beholder den oprindelige vielsesdato, selvom jeres ægteskab bliver velsignet i kirken.
Sogneportalen - sogn.dk (nyt vindue)
Hvordan bliver vi gift i et godkendt eller anerkendt trossamfund?
Hvis I vil vies i et andet trossamfund, skal I kontakte trossamfundet. Vielse kan finde sted inden for de godkendte trossamfund, hvis blot en af jer hører til trossamfundet og trossamfundet har præster, som har vielsesbemyndigelse.
I skal medbringe og aflevere prøvelsesattesten, som jeres kommune har udstedt.
Liste over anerkendte og godkendte trossamfund i Danmark (nyt vindue)
Hvordan bliver vi gift i udlandet?
Du kan normalt kun blive viet af danske myndigheder i Danmark.
Vielser på danske ambassader og konsulater kan kun ske i helt særlige tilfælde, og forudsætter, at du er forhindret i at blive gift i Danmark fx pga. dit arbejde eller varigt ophold i udlandet. Det er samtidig et krav, at du ikke vil kunne blive gift lokalt, fx i kirken eller borgerligt. Endeligt skal de lokale myndigheder acceptere, at I bliver viet af ambassaden eller konsulatet.
Hvis I helt undtagelsesvist bliver gift på en dansk ambassade eller en anden dansk repræsentation i udlandet, skal I være opmærksomme på, at ægteskabet er indgået efter de danske regler. Det kan betyde, at ægteskabet ikke vil blive anerkendt i det land, hvor ægteskabet er indgået. I skal selv undersøge, om myndighederne i det land, hvor ægteskabet er indgået, vil anerkende ægteskabet.
Det er også muligt at blive gift i danske sømands- og udlandskirker, hvis præsten har fået en lokal vielsesbemyndigelse. Det betyder, at vielsen skal foregå i overensstemmelse med det pågældende lands lov og altså ikke efter de danske regler. Du kan finde information om vielse i danske kirker i udlandet hos Danske Sømands- og Udlandskirker.
Udenrigsministeriet om vielse i udlandet (nyt vindue)
Find en dansk kirke i udlandet (nyt vindue)
Vielse i udlandet af udenlandsk myndighed
Hvis I vil giftes i et andet land af dets vielsesmyndighed, skal I selv sørge for at undersøge reglerne for at blive gift i det pågældende land. Hvis myndigheden i det land, hvor I ønsker at blive gift, kræver det, kan I få lavet en ægteskabsattest, der bekræfter, at I kan indgå ægteskab efter dansk lov. Hvis I begge er danske/nordiske statsborgere, skal I henvende jer til jeres bopælskommune. Hvis ikke begge parter er danske/nordiske statsborgere, skal I søge i Familieretshuset.
Familieretshuset om vielse i udlandet (nyt vindue)
Hvis I ikke bor i Danmark, skal I kontakte den kommune, hvor I sidst boede i Danmark. Hvis I har boet uden for Danmark i jeres voksenliv, kan kommunen kræve, at I viser en civilstandsattest, der viser jeres registrerede civilstand i de lande, hvor I har boet.
Er I blevet gift i udlandet og ønsker vielsen registreret i Danmark, skal I henvende jer til folkeregisteret i bopælskommunen, eller seneste bopælskommune, hvis I bor i udlandet.
Du kan finde information om anerkendelse af udenlandske vielser på Familieretshusets hjemmeside.
Anerkendelse af udenlandsk vielse, skilsmisse eller dødsattest - familieretshuset.dk (nyt vindue)
Har du mistet din vielsesattest?
Hvis en af jer har mistet en vielsesattest, kan I gratis få en ny, når den skal bruges som dokumentation.
Alt efter hvordan I blev viet skal I bestille den hos vielsesmyndigheden.
Vielse på rådhuset eller lignende: I skal bestille eller henvende jer til den kommune, hvor I blev viet.
Vielse i Folkekirken: I kan bruge selvbetjeningen 'Bestil mistet vielsesattest fra kirken'.
Vielse hos en tredje myndighed: Kontakt denne.
Sogneportalen - sogn.dk (nyt vindue)
Ægteskabserklæring og prøvelsesattest for danske par
Danske borgere, nordiske borgere og borgere med tidsubegrænset ophold skal søge om vielse ved at udfylde en digital ægteskabserklæring (se ovenfor).
Kommunen vurderer, om I opfylder ægteskabsbetingelserne.
Hvis I ikke skal vies på rådhuset, får I en prøvelsesattest. Den er et bevis på, at I har ret til at gifte jer med hinanden. Attesten er gyldig i fire måneder efter udstedelsen.
Ægteskabserklæring og prøvelsesattest for internationale par
I skal søge hos Familieretshuset, hvis den ene eller begge er udenlandske borgere udenfor Norden eller ikke har tidsubegrænset ophold.
Familieretshuset side om ægteskab for internationale par (nyt vindue)
Hvis I skal giftes i udlandet, skal I udfylde ægteskabserklæringen for at få en ægteskabsattest.
Attesten viser, at I efter dansk ret opfylder betingelserne for at indgå ægteskab. Attesten er gyldig i fire måneder efter udstedelsen.
Hvis I ønsker at ændre efternavne i forbindelse med brylluppet, skal I søge Kirkeministeriet om det senest 15 dage inden bryllupsdagen. I skal gøre det digitalt og det er en særskilt selvbetjening.
Betingelser for ægteskab Registreret partnerskab Navneændring Medlemskab af folkekirken Ægteskab og pension
Folkekirken om bryllup og vielsesritual (nyt vindue) Familieretshuset side om ægteskab for internationale par (nyt vindue) Indmeldelse eller udmeldelse af folkekirken (nyt vindue) Din økonomi i forskellige livssituationer (nyt vindue) Du er blevet gift (nyt vindue) Når I skal giftes – husk økonomien (pdf) (nyt vindue)
I 'Ægteskabsloven' kan du både læse om at gifte sig og om at blive separeret eller skilt.
I 'Ægtefælleloven' står hvilke forpligtelser gifte har.
'Ægteskabsvejledningen' forklarer lovens betydning og indeholder eksempler.
'Ægteskabsbekendtgørelsen' indeholder detaljeret information om bl.a. prøvelse af ægteskabsbetingelser.
'Bekendtgørelse om størrelsen af gebyrer på det familieretlige område i 2022' indeholder bl.a. information om gebyret for prøvelse af ægteskabsbetingelserne, når hver af parterne ikke har dansk indfødsret, statsborgerskab i et af de andre nordiske lande, tidsubegrænset opholdstilladelse i Danmark eller ret til tidsubegrænset ophold i Danmark efter EU-reglerne.
Bekendtgørelse om størrelsen af gebyrer på det familieretlige område i 2022 (nyt vindue)
I 'Bekendtgørelse om autorisation af ritualer for dåb, nadver i hjemmet, skriftemål, vielse (bryllup), kirkelig velsignelse af borgerligt indgået ægteskab, jordpåkastelse og kirkeindvielse' kan du bl.a. se vielsesritualet.
Bekendtgørelse om kirkelige ritualer (nyt vindue)
I 'Bekendtgørelse om vielse af anerkendte trossamfund' kan du læse om reglerne for indgåelse og opløsning af ægteskab i anerkendte trossamfund uden for folkekirken.
Bekendtgørelse om vielse i anerkendte trossamfund (nyt vindue)
I 'Bekendtgørelse om kirkelig vielse i udlandet' kan du læse om reglerne for at blive viet af en præst i udlandet.
Bekendtgørelse om kirkelig vielse i udlandet (nyt vindue)
Vejledning om ægthed af udenlandske dokumenter
Vejledning om dokumentation for ægtheden af familieretlige dokumenter fra udlandet (nyt vindue)
Tlf. 43 28 28 28
Mandag - onsdag: Kl. 09.00 - 13.00
Torsdag: Kl. 13.00 - 17.30
Fredag: Kl. 09.00 - 12.00
Mandag - onsdag: Kl. 09.00 - 14.30
Torsdag: Kl. 13.00 - 17.30
Fredag: Kl. 09.00 - 12.00
Undgå lang ventetid i telefonen
Sidst opdateret den 07. oktober 2022
Skrevet af Social- og Ældreministeriet og Familieretshuset og Brøndby Kommune og Brøndby Kommune
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk